EkBass/fiwiki-20250220-pages-articles huggingface dataset:
Herman Jesenhausen

Herman Jesenhausen (1609 Schwelm, Westfalen, Saksa - 27. toukokuuta 1667 Vaasa) oli kauppias ja lahjoittaja. Sivut 427-428. Jesenhausen muutti vain 17-vuotiaana Saksasta Turkuun veljensä Petter Jesenhausenin kauppa- apulaiseksi. Pohjanmaalle hän kävi tekemään kauppamatkoja ensin veljensä ja sitten Simon Blomin asiamiehenä, kunnes asettui kauppiaaksi Vaasaan 1637 ja meni siellä samana vuonna naimisiin. Jesenhausen toimi varsinkin tervan kauppiaana, Vaasan 500 lästin tervan vientikiintiöstä hänellä oli suurin yksittäinen osuus eli 75 lästiä 1660-luvulla ja sen ohella ns. ylimääräistä tervaa ainakin saman verran. Hänellä oli Mickel Fantin kanssa myös yksinoikeus viinan pienpolttoon Vaasassa. Hän vei tervan ohella Tukholmaan myös voita, traania ja ajoittain viljaa ja toi sieltä muun muassa suolaa, rautaa ja kotitaloustarvikkeita. Tukholmassa hänen tärkein kauppakumppaninsa oli saksalaissyntyinen Johan Hester. Jesenhausen oli yksi ns. majamiesjärjestelmän alullepanijoista Vaasan seudulla. Tervaa ja muuta hänelle myytäväksi tuoneet talonpojat saivat hänen kauppakartanossaan majoituksen ja kestitystä. Hän maksoi talonpoikien verot liikesuhteiden vakinnuttamiseksi, esimerkiksi 1658 Korsholman kreivikunnan osalta summa oli 6 000 kuparitaaleria. Tämän mukaan hänellä oli yli sata kiinteää kauppasuhdetta mainitun alueen talonpoikiin. Vaasan Hermanni oli muutenkin taitava liikemies, jolla oli suuri kaupunkitalo ja joka omisti useita laivoja. Testamentissa hänen omaisuutensa arvioitiin 91 000 kuparitaalerin suuruiseksi ja todellisuudessa se lienee ollut vieläkin suurempi. Jesenhausen testamenttasi omaisuutensa vaimolleen ja Saksassa asuneelle sisarelleen. Eläessään hän lahjoitti Vaasan kirkolle muun muassa uudet urut ja kynttiläkrunnun sekä huomattavan summan rahaa sakariston kunnostukseen. Jesenhausenin puoliso vuodesta 1637 oli Magdalena Kempe eli Kempus (k. 1670) Vähänkyrön Tervajoelta, joka oli skotlantilaisperäisen kauppiaan Matts Långin leski. Pariskunta, joka oli lapseton, adoptoi Jesenhausenin veljen Petterin pojan Jakobin 1659, joka ei kuitenkaan jatkanut Jesenhausenin liiketoimintaa. Tämän teki sen sijaan hänen kauppakumppaninsa Herman Ross (1636-1687), joka avioitui Jesenhausenin toisen veljenpojan Petterin tyttären Margaretan kanssa. ==Lähteet== Luokka:Suomalaiset kauppiaat Luokka:Vaasan historia Luokka:Vuonna 1609 syntyneet Luokka:Vuonna 1667 kuolleet
Yang di-Pertuan Agong

Yang di-Pertuan Agong (jawiksi يڠ دڤرتوان اݢوڠ) eli Malesian kuningas, on Malesian valtionpäämies. Malesian valtiomuoto on perustuslaillinen monarkia, mutta useimmista muista monarkioista poiketen maan kuninkaan arvonimi ei ole perinnöllinen, vaan kuninkaat valitaan maan osavaltioiden sulttaanien joukosta. Sulttaanit valitsevat keskuudestaan kuninkaan viideksi vuodeksi kerrallaan. ==Valinta== Malesia on maailman ainoa maa, jossa kuninkuus on kiertävä. Kuninkuus ei periydy sukupolvelta toiselle, vaan Malesian yhdeksän sulttaanikunnan hallitsijat valitsevat sulttaanien keskuudesta maan kuninkaan viideksi vuodeksi kerrallaan. Kuninkuus kiertää vuorotellen yhdeksän sulttaanikunnan sulttaanien keskuudessa. Kiertävällä kuninkuudella on ollut tarkoitus luoda maahan vakautta, ilman että annetaan ylivaltaa yhdellekään maan hallitsijasuvuista. Malesian 13 osavaltiosta sulttaanikuntia ovat Johor, Kedah, Kelantan, Negeri Sembilan, Perak, Pahang, Perlis, Selangor ja Terengganu. Sulttaanin valta periytyy yleensä sulttaanin vanhimmalle pojalle. Malesian osavaltioista Malakka, Penang, Sarawak ja Sabah, ovat kuvernöörin johtamia osavaltioita. Maan kuningas nimittää kuvernöörit virkoihinsa nelivuotiskaudeksi. Kuvernöörit eivät ole sulttaanien tavoin uskonnollisia johtajia, eivätkä he kuulu sulttaanineuvostoon, joka valitsee maan kuninkaan. Kuninkaan rooli on Malesiassa vain edustuksellinen ja pääministeri on maan ylin vallankäyttäjä. Maan sulttaanijärjestelmä edustaa perinteistä malaijilaista ylhäisökulttuuria. Kuningas on myös maan muslimien uskonnollinen johtaja. Malesiassa sulttaani-instituutio on tabu, ja sulttaanit ovat nauttineet lain edessä koskemattomuutta. ==Malesian kuninkaat== Järjestys Kuningas (Syntynyt–kuollut) Vallassa Osavaltio 1\. Tuanku Abdul Rahman (1895–1960) 31\. elokuuta 1957 – 1. huhtikuuta 1960 2\. Hisamuddin Alam Shah (1898–1960) 14\. huhtikuuta 1960 – 1. syyskuuta 1960 3\. Tuanku Syed Putra (1920–2000) 21\. syyskuuta 1960 – 20. syyskuuta 1965 4\. Ismail Nasiruddin Shah (1907–1979) 21\. syyskuuta 1965 – 20. syyskuuta 1970 5\. Tuanku Abdul Halim (1927–2017) 21\. syyskuuta 1970 – 20 syyskuuta 1975 6\. Yahya Petra (1917–1979) 21\. syyskuuta 1975 – 29. maaliskuuta 1979 7\. Ahmad Shah (1930–2019) 29\. maaliskuuta 1979 – 25. huhtikuuta 1984 8\. Mahmud Iskandar Ismail (1932–2010) 26\. huhtikuuta 1984 – 25. huhtikuuta 1989 9\. Azlan Shah (1928–2014) 26\. huhtikuuta 1989 – 25. huhtikuuta 1994 10\. Tuanku Jaafar (1922–2008) 26\. huhtikuuta 1994 – 25. huhtikuuta 1999 11\. Salahuddin Abdul Aziz (1926–2001) 26\. huhtikuuta 1999 – 21. marraskuuta 2001 12\. Tuanku Syed Sirajuddin (s. 1943) 13\. joulukuuta 2001 – 12. joulukuuta 2006 13\. Mizan Zainal Abidin (s. 1962) 13\. joulukuuta 2006 – 12. joulukuuta 2011 14\. Tuanku Abdul Halim (1927–2017) 13\. joulukuuta 2011 – 12. joulukuuta 2016 15\. Muhammad V (s. 1969) 13\. joulukuuta 2016 – 6. tammikuu 2019 16\. Abdullah al-Haj (s. 1959) 31\. tammikuuta 2019 – 31.tammikuuta 2024 17\. Ibrahim Ismail (s. 1958) 31.tammikuuta 2024 – virassa ==Lähteet== * Luokka:Hallitsijat
William Shakespearen Kesäyön unelma

William Shakespearen Kesäyön unelma on vuonna 1999 ensi-iltansa saanut Michael Hoffmanin ohjaama romanttinen komedia. Elokuva perustuu nimensä mukaisesti William Shakespearen näytelmään. == Juoni == Monte Athenan kylässä nuoret rakastavaiset Lysander (Dominic West) ja Hermia (Anna Friel) päättävät paeta metsään, koska ankara isä on määrännyt Hermian menevän naimisiin Demetriuksen (Christian Bale) kanssa. Samaan aikaan Helena (Calista Flockhart) on rakastunut Demetriukseen ja kertoo parin pakosuunnitelmista tälle. Metsässä nuoret siirtyvät keijujen maailmaan jota hallitsevat riitapukarit kuningas Oberon (Rupert Everett) ja kuningatar Titania (Michelle Pfeiffer). Oberon ja hänen palvelijansa Puck (Stanley Tucci) aiheuttavat sekaannusta nuorten välillä taikajuoman avulla. Lisäksi Puck muuttaa sattumalta paikalle osuneen harrastelijanäyttelijän Nick Bottomin (Kevin Kline) aasinpäiseksi ja saa vielä taikajuomalla Titanian rakastumaan häneen. Lopulta Oberon kyllästyy sekaannukseen ja palauttaa kaikki osapuolet oikeiden pariensa luo: Lysander on takaisin yhdessä Hermian kanssa ja Demetrius rakastuu Helenaan. Myös Oberon ja Titania korjaavat välinsä. Lopuksi Bottom ja hänen teatteriryhmänsä pääsevät esittämään näytelmänsä hoviin (jota hallitsee Theseus (David Strathairn) ja hänen vaimonsa Hippolyta (Sophie Marceau) ja huonosti näytelty tragedia Pyramuksen ja Thisben kurjasta kohtalosta muuttuu komediaksi. == Näyttelijät == == Tuotanto == William Shakespearen Kesäyön unelma kuvattiin Latiumissa ja Toscanassa sekä Cinecittà-elokuvastudioilla Roomassa, Italiassa. Elokuvan tapahtumat on siirretty Kreikan Ateenasta fiktiiviseen Monte Athenaan, joka sijaitsee Toscanan alueella Italiassa. Kuitenkin kaikki viittaukset Ateenaan on jätetty tekstiin. Elokuva hyödyntää Felix Mendelssohnin vuonna 1843 Shakespearen näytelmään säveltämää musiikkia. Lisäksi elokuvassa kuullaan oopperasäveltäjien Giuseppe Verdi, Gaetano Donizetti, Vincenzo Bellini, Gioacchino Rossini ja Pietro Mascagni musiikkia. == Katso myös == * Kesäyön unelma (vuoden 1935 elokuva) * Luettelo William Shakespearen näytelmien elokuvasovituksista == Lähteet == == Aiheesta muualla == * * Luokka:Vuoden 1999 yhdysvaltalaiset elokuvat Luokka:Vuoden 1999 italialaiset elokuvat Luokka: Näytelmiin perustuvat elokuvat
Mira Saastamoinen

Mira Saastamoinen (s. 1. toukokuuta 1972) on aktiiviuransa päättänyt suomalainen kilpakävelijä. Hän edusti koko uransa ajan Esbo Idrottsföreningiä ja hänen valmentajanaan toimi Jani Lehtinen Saastamoisen itsensä lisäksi. Ulkoratojen SM-kisoista Saastamoinen saavutti kaikkiaan kuusi mitalia; 5 000 metrin kävelyssä hopeaa vuonna 1992 sekä kaksi pronssia vuosina 1988 ja 1991, 10 kilometrin kävelyssä kultaa vuonna 1992 ja hopeaa vuonna 1994 sekä 20 kilometrin kävelyssä hopeaa vuonna 1996. Sisäratojen SM-kisoista hän voitti 3 000 metrin kävelyssä kolme hopeaa vuosina 1992, 1993 ja 1994 sekä kaksi pronssia vuosina 1989 ja 1990. Saastamoinen on edustanut Suomea aikuisten arvokisoissa yhden kerran ollen mukana Helsingissä järjestetyissä EM-kisoissa vuonna 1994. Tuolloin hän osallistui 10 kilometrin kävelyyn ja oli lopputuloksissa sijalla 28. Virallissa kilpailuissa Saastamoinen ei ole esiintynyt vuoden 1996 jälkeen. == Lähteet == Luokka:Suomalaiset kävelijät Luokka:Vuonna 1972 syntyneet Luokka:Elävät henkilöt
Anneli Kuukkanen

Kaisa Anneli Kuukkanen (s. 3. toukokuuta 1955 Sumiainen) on suomalainen kilpakävelijä. Hänen seuranaan on vuodesta 2011 lähtien ollut Konneveden Urheilijat ja hän on koko uransa ajan vastannut itse omasta valmennuksestaan. Kalevan kisoista Kuukkanen on saavuttanut pronssia 5 000 metrin kävelyssä vuonna 1992. Hän on kilpaillut yleisen sarjan kilpailuissa aina vuoteen 2010 saakka, vaikka onkin osallistunut lisäksi myös veteraanisarjojen kilpailuihin vuodesta 1991 lähtien. == Lähteet == Luokka:Suomalaiset kävelijät Luokka:Vuonna 1955 syntyneet Luokka:Elävät henkilöt
Janne Vikeväinen

Janne Vikeväinen (s. 27. tammikuuta 1968) on aktiiviuransa päättänyt suomalainen kymmenottelija. Hän edusti koko uransa ajan Oulun Pyrintöä ja hänen valmentajanaan toimi Antti Haapalahti. Kalevan kisoista Vikeväinen saavutti kaksi pronssia kymmenottelussa vuosina 1990 ja 1992. Lisäksi hän oli viestijuoksun SM-kisoissa mukana voittamassa 4 x 400 metrin viestijuoksusta pronssia vuonna 1992. Sisäratojen SM-kisoista Vikeväinen voitti seitsenottelun hopeaa vuonna 1993 ja pronssia vuonna 1992. Virallisissa kilpailuissa hän ei ole esiintynyt vuoden 1995 jälkeen. == Lähteet == Luokka:Suomalaiset yleisurheilun moniottelijat Luokka:Vuonna 1968 syntyneet Luokka:Elävät henkilöt
Borgsjön kirkko

thumb|300px|Borgsjön kirkko Borgsjön kirkko () on kirkkorakennus, joka sijaitsee Ruotsissa Ången kunnassa. Aikaisemmin paikalla on sijainnut kivikirkko, joka oli todennäköisesti rakennettu 1300-luvulla. Se purettiin, kun nykyistä kirkkoa alettiin rakentaa vuonna 1766, mutta materiaaleja käytettiin uuden kirkon rakentamiseen. Kirkko rakennettiin rokokoo-tyyliin rakennusmestari Daniel Hagmanin johdolla. Rakennus valmistui vuonna 1768, mutta viimeisiä töitä tehtiin vielä vuonna 1770 ja käyttöön kirkko vihittiin 12. tammikuuta 1772. Kirkossa on suorakulmainen runkohuone ja sakaristo on sen pohjoissivulla. Saarnastuoli on vuodelta 1771 ja kastemalja vuodelta 1693. Urut on rakennettu vuonna 1700 ja ne ovat ensimmäiset Medelpadissa rakennetut urut. Nykyinen sipulikupolinen kellotapuli on rakennettu vuonna 1783 ja siellä on kolme kelloa. == Lähteet == * Borgsjö-Haverö församling: Borgsjö kyrka == Aiheesta muualla == Luokka:Västernorrlandin läänin kirkot Luokka:Ången kunta Luokka:Ruotsin kivikirkot Luokka:Kirkot Härnösandin hiippakunnassa
Tuanku Abdul Rahman

Tuanku Abdul Rahman ibni Almarhum Tuanku Muhammad, oli Malaijan ensimmäinen kuningas ja Negeri Sembilanin sulttaani. Malaijan liittovaltion itsenäistyttyä Yhdistyneestä kuningaskunnasta vuonna 1957, maan sulttaanineuvosto valitsi Tuanku Abdul Rahmanin maan ensimmäiseksi kuninkaaksi. Ennen valintaansa hän oli ollut Negeri Sembilanin hallitsija 24 vuotta. ==Lähteet== Luokka:Malesian kuninkaat Luokka:Negeri Sembilanin monarkit Luokka:Vuonna 1895 syntyneet Luokka:Vuonna 1960 kuolleet
Mamman vallan alla (vuoden 1916 elokuva)

Mamman vallan alla (; Yhdysvalloissa myös nimikkeenä The Matrimoniac) on vuonna 1916 ensi-iltansa saanut Paul Powellin ohjaama yhdysvaltalainen mykkä komediaelokuva, jonka pääosissa ovat Douglas Fairbanks ja Constance Talmadge. Mamman vallan alla perustuu Octavus Roy Cohenin ja J. U. Giesyn tarinaan, jonka pohjalta John Emerson ja Anita Loos laativat elokuvan käsikirjoituksen. Elokuvan tuottajana oli D. W. Griffith ja kuvaajana tuleva ohjaaja Victor Fleming. Elokuvan tuotantoyhtiönä oli Fine Arts Film Company ja levittäjäyhtiönä Triangle Distributing. Elokuva alun perin piti olla vain kahden kelan eli 20:n minuutin pituinen, mutta elokuvan juonta pidennettiin 50:een minuuttiin asti. Mamman vallan alla sai Yhdysvaltain ensi-iltansa New Yorkissa 3. joulukuuta vuonna 1916. Yhdysvaltain maanlaajuinen ensi-ilta oli 16. joulukuuta. Elokuvasta on säilynyt kokonainen kopio nykypäivään asti, ja elokuva on julkaistu VHS:lle ja DVD:lle. DVD-julkaisu julkaistiin vuonna 2008. DVD-julkaisussa elokuvan pituus on 46 minuuttia. ==Näyttelijät== ==Lähteet== ==Aiheesta muualla== * * * * Mamman vallan alla Silent era -sivustolla * Mamman vallan alla TCM Movie Databasessa Luokka:Vuoden 1916 yhdysvaltalaiset elokuvat Luokka:Yhdysvaltalaiset romanttiset komediat Luokka:Yhdysvaltalaiset mykkäelokuvat Luokka:Yhdysvaltalaiset mustavalkoelokuvat
Holyroodin palatsi

Holyroodin palatsi () on Yhdistyneen kuningaskunnan kuningasperheen virallinen asunto heidän ollessaan Skotlannissa. Palatsi sijaitsee Edinburghin kaupungissa melko tarkalleen mailin päässä Edinburghin linnasta Royal Mile -nimellä tunnetun katuosuuden itäpäässä (linna sijaitsee länsipäässä). Palatsin paikalla oli vuodesta 1128 lähtien luostari. Nykyinen palatsi rakennettiin 1400-luvulla, ja se on toiminut Skotlannin kuninkaiden ja kuningattarien asuntona 1500-luvulta, ja sittemmin Yhdistyneen kuningaskunnan hallitsijoiden virallisena Skotlannin-asuntona. Palatsin yhteydessä on luostarin rauniot ja puutarha, jossa järjestetään perinteeksi muodostuneita kuninkaallisia puutarhajuhlia. Skotlannin parlamentti sijaitsee Holyroodin palatsin vieressä. Siitä käytetään metonyymiä Holyrood. == Lähteet == === Viitteet === == Aiheesta muualla == Luokka:Edinburghin rakennukset ja rakennelmat Luokka:Yhdistyneen kuningaskunnan palatsit Luokka:Edinburghin historia
Hisamuddin Alam Shah

Sultan Hisamuddin Alam Shah, oli Malaijan toinen kuningas ja Selangorin sulttaani. Hänet valittiin maan ensimmäisen kuninkaan Tuanku Abdul Rahmanin varamieheksi maan itsenäistyttyä vuonna 1957. Hisamuddin nousi valtaan huhtikuussa 1960 Abdul Rahmanin kuoltua. Sultan Hisamuddin on ollut maan historian lyhytaikaisin kuningas, sillä hän kuoli syyskuussa 1960, oltuaan vallassa viisi kuukautta. Selangorin sulttaaniksi Hisamuddin nousi isänsä Sulaimanin jälkeen vuonna 1938. Toisessa maailmansodassa japanilaiset miehittivät Malaijan ja Hisamuddin jäi sotavangiksi vuonna 1942. Japanin antauduttua hän palasi sulttaaniksi vuonna 1945. ==Lähteet== Luokka:Malesian kuninkaat Luokka:Selangorin sulttaanit Luokka:Vuonna 1898 syntyneet Luokka:Vuonna 1960 kuolleet
Igoumenítsa

Igoumenítsa () on Kreikan kaupunki ja samanniminen kunta (Δήμος Ηγουμενίτσας, Dímos Igoumenítsas), joka sijaitsee Thesprotian alueyksikössä Epeiroksen alueella. Kaupunki on Thesprotian hallinnollinen keskus. Koko kunnan pinta-ala on 426,6 neliökilometriä ja väkiluku 25 814\. Varsinaisen Igoumenítsan kaupungin väkiluku on 9 145 (vuonna 2011). Nykyinen Igoumenítsan kunta muodostui, kun Igoumenítsa, Margaríti, Parapótamos, Pérdika ja Sývota yhdistyivät vuoden 2011 alussa Kallikrates-suunnitelman mukaisesti. == Kunnan osat == Vuoden 2011 kuntauudistuksesta lähtien Igoumenítsan kunta muodostuu viidestä kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat: Kunnallis­yksikkö Kylä- tai kaupunki­yhdys­kunta Kylä, kaupunki tai muu asutus Väkiluku (2011) Igoumenítsa Agía Marína Agía Marína 111 Mýloi 30 Vasilikós 183 Ágios Vlásios Ágios Vlásios 294 Graikochóri Drosiá 72 Filothéi 183 Graikochóri 1 917 Igoumenítsa Ethnikí Antístasi 391 Igoumenítsa 9 145 Lákka 3 Liófyta 205 Pestaniótika 76 Kastrí Kastrí 754 Kryóvrysi Kryóvrysi 26 Ladochóri Ladochóri 867 Mavroúdi Mavroúdi 985 Pigádi 36 Néa Seléfkeia Ampélia 89 Néa Seléfkeia 2 535 Yhteensä: 17 902 Margaríti Elefthéri Elefthéri (Elefthério) 222 Pyrgí 50 Kartéri Kartéri 248 Katavóthra Katavóthra 250 Milokokkiá 13 Margaríti Kalodíki 18 Margaríti 692 Palaiókastro 73 Mazarakiá Kódra 18 Mazarakiá 455 Pánaina 0 Mesovoúni Mesovoúni 159 Spatharaíoi Mórfi 202 Spatharaíoi 91 Yhteensä: 2 491 Parapótamos Drámesi Ágios Geórgios 112 Drámesi 65 Drímitsa Drímitsa 10 Geroplátanos Geroplátanos 42 Korítiani Dílofo 34 Káto Korítiani 92 Korítiani 37 Semeríza 22 Parapótamos Parapótamos 754 Yhteensä: 1 168 Pérdika Pérdika Aríllas 69 Karavostási 5 Pérdika 1 476 Vounístra 63 Yhteensä: 1 613 Sývota Argyrótopos Argyrótopos 164 Polynéri 130 Faskomiliá Faskomiliá 299 Skorpióna 211 Platariá Platariá 961 Vrýsi 0 Sývota Sývota 875 Yhteensä: 2 640 Yhteensä: 25 814 == Lähteet == == Aiheesta muualla == * Δήμος Ηγουμενίτσας. Igoumenítsan kunnan verkkosivut. *
Sérres

Sérres (; ) on Kreikan kaupunki ja samanniminen kunta (Δήμος Σερρών, Dímos Serrón), joka sijaitsee Sérresin alueyksikössä Keski-Makedonian alueella. Kaupunki on alueyksikkönsä hallinnollinen keskus. Koko kunnan pinta-ala on 601,5 neliökilometriä ja väkiluku 76 817\. Varsinaisen Sérresin kaupungin väkiluku on 58 287 (vuonna 2011). Nykyinen Sérresin kunta muodostui, kun Sérres, Áno Vrontoú, Kapetán Mitroúsi, Lefkónas, Oreiní ja Skoútari yhdistyivät vuoden 2011 alussa Kallikrates-suunnitelman mukaisesti. Kaupungin nähtävyyksiin kuuluu muun muassa Sérresin arkeologinen museo. == Ilmasto == Sérresissa on Köppenin ilmastoluokituksen mukaan subtrooppinen kostea ilmasto. Vuoden keskilämpötila on noin 15 °C ja keskimääräinen sademäärä 470 millimetriä. Heinäkuu on lämpimin kuukausi. Silloin vuorokauden keskilämpötila on noin 26 °C. Viilein kuukausi on tammikuu, jolloin keskilämpötila on noin 5 °C. Sateisin kuukausi on marraskuu, jolloin sataa keskimäärin noin 60 millimetriä. Elokuu puolestaan on kuivin kuukausi. Silloin keskimääräinen sadanta on 21 millimetriä. == Kunnan osat == Vuoden 2011 kuntauudistuksesta lähtien Sérresin kunta muodostuu kuudesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat: Kunnallis­yksikkö Kylä- tai kaupunki­yhdys­kunta Kylä, kaupunki tai muu asutus Väkiluku (2011) Áno Vrontoú Áno Vrontoú Áno Vrontoú 199 Yhteensä: 199 Kapetán Mitroúsi Anagénnisi Anagénnisi 752 Áno Kamíla Áno Kamíla 682 Mitroúsi Káto Mitroúsi 472 Mitroúsi 1 479 Monokklisiá Monokklisiá 311 Provatás Provatás 1 099 Vamvakiá Vamvakiá 530 Yhteensä: 5 325 Lefkónas Kalá Déndra Kalá Déndra 1 131 Káto Christós Káto Christós 386 Lefkónas Lefkónas 2 388 Yhteensä: 3 905 Oreiní Oreiní Oreiní 742 Yhteensä: 742 Sérres Elaión Chrysopigí 27 Elaión 338 Marmarás 14 Moní Timíou Prodrómou Serrón (luostari) 41 Eptámyloi Eptámyloi 712 Oinoússa Chionochóri 0 Oinoússa 517 Sérres Ágios Ioánnis 723 Káto Metóchi 197 Krínos 31 Sérres 58 287 Xirótopos 138 Yhteensä: 61 025 Skoútari Adelfikó Adelfikó 254 Agía Eléni Agía Eléni 476 Káto Kamíla Káto Kamíla 1 127 Konstantináto Konstantináto 332 Koumariá Koumariá 381 Kouvoúklia Kouvoúklia 222 Peponiá Peponiá 432 Skoútari Skoútari 2 154 Vamvakoússa Vamvakoússa 243 Yhteensä: 5 621 Yhteensä: 76 817 == Lähteet == == Aiheesta muualla == * Δήμος Σερρών. Sérresin kunnan verkkosivut. *
Serres

Serres voi tarkoittaa seuraavia: == Paikkoja == * Sérres, kaupunki Pohjois- Kreikassa * Sérres, alueyksikkö Kreikassa Keski-Makedonian alueella * Serres- sur-Arget, kunta Ariègen departementissa Ranskassa * Serres, kunta Hautes- Alpesin departementissa Ranskassa == Henkilöitä == * Michel Serres (1930–2019), ranskalainen filosofi == Yrityksiä == * Serres Group, suomalainen muovialan yritys
Náousa (Imathía)

Náousa () on Kreikan kaupunki ja samanniminen kunta (Δήμος Ηρωικής Πόλης Νάουσας, Dímos Iroikís Pólis Náousas), joka sijaitsee Imathían alueyksikössä Keski-Makedonian alueella. Koko kunnan pinta-ala on 424,9 neliökilometriä ja väkiluku 32 494\. Varsinaisen Náousan kaupungin väkiluku on 18 882 (vuonna 2011). Náousan kaupungin virallinen nimi on Náousan sankarillinen kaupunki (Ηρωική Πόλη της Νάουσας, Iroikí Póli tis Náousas), ja vastaavasti kunnan virallinen nimi kuuluu suomeksi Náousan sankarillisen kaupungin kunta. Kunnianimi perustuu siihen, että suurin osa Náousan asukkaista kuoli verilöylyssä Kreikan vapaussodassa vuonna 1822. Nykyinen kunta muodostui, kun Náousa, Anthémia ja Eirinoúpoli yhdistyivät vuoden 2011 alussa Kallikrates- suunnitelman mukaisesti. == Kunnan osat == Vuoden 2011 kuntauudistuksesta lähtien Náousan sankarillisen kaupungin kunta muodostuu kolmesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat: Kunnallis­yksikkö Kylä- tai kaupunki­yhdys­kunta Kylä, kaupunki tai muu asutus Väkiluku (2011) Anthémia Charíessa Charíessa 959 Episkopí Episkopí 1 623 Kopanós Kopanós 1 853 Lefkádia Lefkádia 1 021 Marína Marína 1 042 Pollá Nerá 139 Monóspita Monóspita 897 Yhteensä: 7 534 Eirinoúpoli Angelochóri Angelochóri 1 701 Polyplátanos Polyplátanos 767 Zervochóri Áno Zervochóri 731 Archángelos 308 Palaió Zervochóri 301 Yhteensä: 3 808 Náousa Arkochóri Arkochóri 256 Giannakochóri Giannakochóri 415 Náousa Ágios Nikólaos 213 Áno Séli 43 Náousa 18 882 Pigádia 0 Rodakinéa 45 Stathmós 85 Rodochóri Ágios Pávlos 4 Metamórfosi 9 Rodochóri 490 Stenímachos Stenímachos 710 Yhteensä: 21 152 Yhteensä: 32 494 == Lähteet == == Aiheesta muualla == * Δήμος Ηρωικής Πόλης Νάουσας. Náousan sankarillisen kaupungin kunnan verkkosivut. *
Livadeiá

Livadeiá (, myös Levádeia, Λεβάδεια, tai Leivadiá, Λειβαδιά) on Kreikan kaupunki ja samanniminen kunta (Δήμος Λιβαδειάς, Dímos Livadeiás), joka sijaitsee Boiotian alueyksikössä Keski-Kreikan alueella. Koko kunnan pinta-ala on 694,016 neliökilometriä ja väkiluku 31 315\. Varsinaisen Livadeián kaupungin väkiluku on 21 379 (vuonna 2011). == Historia == === Antiikki === Livadeiá on perinyt nimensä samalla paikalla sijainneelta antiikin aikaiselta Lebadeian kaupungilta. Se tunnettiin erityisesti Trofonioksen oraakkelista ja kulttipaikasta, joka kukoisti 500-luvulta eaa. ainakin 100-luvulle jaa. saakka. Oraakkelipaikasta ja pyhäköistä on tehty useita arkeologisia löytöjä. === Nykyinen kaupunki ja kunta === Asutus Lebadeian paikalla säilyi, vaikkakin välillä taantuneena, läpi bysanttilaisen keskiajan pääasiassa kaupungin puuvillateollisuuden ja strategisen sijainnin sekä läheisen Theban eli Thívan merkityksen ansiosta. Frankki- ja katalaanivallan aikana kaupungissa oli linna. Osmanit valtasivat alueen vuonna 1458. Kreikan vapaussodan aikana kaupungissa sodittiin erityisesti vuonna 1828. Turkkilaiset vetäytyivät kaupungista vuonna 1829, minkä jälkeen asukkaat palasivat, ja kaupunki oli varhaisvaiheen itsenäisen Kreikan talouskeskuksia. Nykyisin kaupunki tunnetaan nykykreikkalaisessa nimimuodossa Livadeiá. Nykyinen Livadeián kunta syntyi, kun Livadeiá, Chairóneia, Dávleia, Koróneia ja Kyriáki yhdistyivät vuoden 2011 alussa Kallikrates-suunnitelman mukaisesti. == Kunnan osat == pienoiskuva|240px|Livadeián kunnan Vasilikán kylä ja Parnassós-vuori. Vuoden 2011 kuntauudistuksesta lähtien Livadeián kunta muodostuu viidestä kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat: Kunnallis­yksikkö Kylä- tai kaupunki­yhdys­kunta Kylä, kaupunki tai muu asutus Väkiluku (2011) Chairóneia Ágios Vlásios Ágios Vlásios 212 Akóntio Akóntio 127 Anthochóri Anthochóri 207 Chairóneia Chairóneia 556 Profítis Ilías Profítis Ilías 82 Prosílio Prosílio 33 Thoúrio Thoúrio 127 Vasiliká Vasiliká 38 Yhteensä: 1 382 Dávleia Dávleia Dávleia 1 232 Moní Koimíseos Theotókou Ierousalím (luostari) 8 Mavronéri Mavronéri 214 Stathmós Davleías 4 Parório Parório 228 Yhteensä: 1 686 Koróneia Agía Ánna Agía Ánna 226 Moní Osíou Serafeím Domvoús (luostari) 8 Zelítsa 27 Agía Triáda Agía Triáda 652 Ágios Geórgios Ágios Geórgios 1 693 Alalkomenés Ágios Athanásios 95 Alalkomenés 83 Koróneia Agía Paraskeví 164 Koróneia 222 Yhteensä: 3 170 Kyriáki Kyriáki Ágios Athanásios 11 Karyóti 12 Kyriáki 2 185 Panagía Kalamiótissa 73 Tarsós 17 Yhteensä: 2 298 Livadeiá Lafýstio Lafýstio 354 Livadeiá Ágios Nikólaos 33 Análipsi 169 Áno Soúrpi 0 Elikón 31 Livadeiá 21 379 Perachóri 325 Stathmós 17 Tsoukaládes 121 Tzimaíika 118 Romaíiko Romaíiko 232 Yhteensä: 22 779 Yhteensä: 31 315 == Lähteet == == Aiheesta muualla == * Δήμος Λιβαδειάς . Livadeián kunnan verkkosivut. *
Leena Helka

Leena Kyllikki Helka-Nystrand, kirjailijanimi Leena Helka (29. joulukuuta 1924 Rauma – 2. syyskuuta 2015)Porin seurakuntayhtymä, Leena Helka-Nystrand, Käppärän hautausmaa Pori, osasto C1, paikkanumero 506, viitattu 2021-07-14PORIN SEURAKUNNISSA, Kuolleet, Leena Kyllikki Helka-Nystrand, 90 v., Uusi Aika, 109 vuosikerta, N:o 36, julkaistu 2015-09-25, viitattu 2021-07-14 oli suomalainen suomen ja ruotsin kielellä kirjoittanut kirjailija. Helka valmistui 1951 filosofian kandidaatiksi Helsingin yliopistosta. Hän asui Porissa ja opetti kuvaamataitoa, voimistelua ja kieliä. Helka kirjoitti yhden romaanin, novellikokoelman, useita runokokoelmia suomen ja ruotsin kielellä ja lisäksi lasten- ja nuortenkirjoja. Ruotsinkieliset kirjansa Helka kirjoitti asuessaan 1950- ja 1960-luvuilla Ruotsissa miehensä Stig Nystrandin kanssa. == Teoksia == * Preludium : runoja. Otava 1951 * Ikäänkuin ei yksin : novelleja. Otava 1955 * Tupakkirulla : satuja ; kuv. Kaj Englund. Otava 1957 * Födelsedagens natt. Bonnier, Stockholm 1960 * Sju systrar. Bonnier, Stockholm 1962 * Halva djurriket. Bonnier, Stockholm 1963 * Fosterbarn : dikter. Bonnier, Stockholm 1965 * Lasten tietosanakirja ; teksti Leena Helka ; kuvitus Elisabeth Blankenburg ja Christa Kemper. Tietosanakirja, Helsinki 1965, 2. painos WSOY 1971, 3. painos 1973 (alkuteos Witte Kinderlexikon) * Me hirviöt. WSOY 1976 * Timantti-Kati ; kuv. Kaarina Kaila. Sanoma, Lasten oma kirjakerho, Helsinki 1978 * Edithin seitsemän sanaa : romaani Edith Södergranista, elämästä ja runoudesta. WSOY 1982 Nimimerkillä Mikko Nelimaa (yhteinen salanimi kirjailijoille Leena Helka, Hilkka Harolin, Reijo Varpainen ja Aili Nummi): * Meidän kimppa. Tammi 1971 == Palkinnot == * Satakunnan kirjallisen kerhon Nortamo-palkinto 1978 == Lähteet == * * Kirjasampo.fi : Leena Helka * Raumalaisia kirjailijoita : Leena Helka ===Viitteet=== Luokka:Suomalaiset kirjailijat Luokka:Vuonna 1924 syntyneet Luokka:Vuonna 2015 kuolleet
Préveza

Préveza () on Kreikan kaupunki ja samanniminen kunta (Δήμος Πρέβεζας, Dímos Prévezas), joka sijaitsee Prévezan alueyksikössä Epeiroksen alueella. Kaupunki on alueyksikkönsä hallinnollinen keskus. Koko kunnan pinta-ala on 381,6 neliökilometriä ja väkiluku 31 733\. Varsinaisen Prévezan kaupungin väkiluku on 19 042 (vuonna 2011). Prévezan ja lähiseudun lentoasemana toimii Áktion lentoasema, joka sijaitsee Áktion niemellä noin neljä kilometriä kaupungista etelään. Nykyinen Prévezan kunta muodostui, kun Préveza, Loúros ja Zálongo yhdistyivät vuoden 2011 alussa Kallikrates-suunnitelman mukaisesti. == Kunnan osat == Vuoden 2011 kuntauudistuksesta lähtien Prévezan kunta muodostuu kolmesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat: Kunnallis­yksikkö Kylä- tai kaupunki­yhdys­kunta Kylä, kaupunki tai muu asutus Väkiluku (2011) Loúros Áno Ráchi Áno Ráchi 127 Kotsanópoulo Áno Kotsanópoulo 159 Káto Kotsanópoulo 106 Loúros Loúros 1 938 Néo Sfinotó Néo Sfinotó 72 Néos Oropós Néos Oropós 1 304 Revmatiá Káto Revmatiá 75 Revmatiá 78 Skiadás Alóni 26 Kontátes 15 Skiadás 69 Stefáni Stefáni 440 Tríkastro Tríkastro 0 Vrysoúla Vrysoúla 172 Yhteensä: 4 581 Préveza Flámpoura Flámpoura 197 Michalítsi Ágios Nikólaos 51 Michalítsi 339 Mýtikas Mýtikas 1 142 Nikópoli Mázoma 20 Nikópoli 309 Préveza Ágios Thomás 460 Kalamítsi 89 Neochóri 274 Préveza 19 042 Psatháki 930 Yhteensä: 22 853 Zálongo Cheimadió Cheimadió 339 Ekklisiés Ekklisiés 70 Kamarína Kamarína 243 Profítis Ilías 12 Kanáli Kanáli 907 Kastrosykiá 127 Mázi 41 Néa Thésis 97 Pídima Kyrás 90 Kryopigí Kryopigí 135 Myrsíni Káto Myrsíni 109 Megadéndro 133 Myrsíni 82 Néa Sampsoús Néa Sampsoús 570 Néa Sinópi Archángelos 331 Néa Sinópi 533 Rizá Káto Rizá 50 Rizá 91 Vráchos Lygiá 151 Paralía 41 Vráchos 147 Yhteensä: 4 299 Yhteensä: 31 733 == Lähteet == == Aiheesta muualla == * Δήμος Πρέβεζας. Prévezan kunnan verkkosivut. *
Thásos (kunta)

Thásos ( eli Δήμος Θάσου, Dímos Thásou) on Kreikan kunta, joka sijaitsee Thásoksen alueyksikössä Itä-Makedonian ja Traakian alueella. Kunnan pinta-ala on 379 neliökilometriä ja väkiluku 13 770 (vuonna 2011). Kunnan kuntakeskus on Thásos eli Liménas. Thásoksen kunta käsittää koko Thásoksen saaren. Sen lisäksi kuntaan kuuluvat pienet saaret Diapóri, Gramvoúsa, Koínyra, Panagía, Pélagos ja Thasopoúla. == Kunnan osat == Thásoksen kunta muodostuu seuraavista kylä- ja kaupunkiyhdyskunnista ja asutuksista: Kylä- tai kaupunki­yhdys­kunta Kylä, kaupunki tai muu asutus Väkiluku (2011) Kalliráchi Kalliráchi 452 Skála Kalliráchis 566 Limenária Kástro 9 Limenária 2 471 Mariés Mariés 158 Skála Marión 379 Panagía Chrysí Ammoudiá 77 Panagía 725 Potamiá Léfki 1 Potamiá 1 383 Prínos Agios Andréas Prínou 0 Megálos Prínos 26 Mikrós Prínos 30 Órmos Prínou 156 Prínos 1 211 Rachóni Rachóni 446 Skála Rachoníou 283 Sotíras Skála Sotíra 376 Sotíras 19 Thásos Glyfáda 0 Makryámmos 2 Nistéri 4 Thásos (Liménas Thásou) 3 234 Theológos Alykí 17 Astrís 51 Koínyra (saari) 5 Koínyra 105 Livádi 0 Arkkienkelin luostari (Moní Archangélou) 29 Parádeisos 2 Paralía Astrídos 79 Potós 815 Psilí Ammos 9 Rosogkremós 2 Skídia 2 Theológos 636 Thymoniá 10 Yhteensä: 13 770 == Lähteet == == Aiheesta muualla == * Δήμος Θάσου. Thásoksen kunnan verkkosivut. *
T. J. Brennan

T. J. Brennan (s. 3. huhtikuuta 1989) on yhdysvaltalainen jääkiekkoilija, joka pelaa NLA-joukkue Ajoiessa. Hän on pelipaikaltaan puolustaja. == Ura == Kaudella 2006–2007 Brennan teki 16 maalia ja 25 syöttöpistettä 68 pelissä. Hänet palkittiin Raymond Lagacé Trophylla, joka annetaan QMJHL:n vuoden parhaalle tulokkaalle. Seuraavalla kaudella hän pelasi kolmessa ottelussa vähemmän, mutta teki saman määrän pisteitä ja pelasi kuusi pudotuspeliään piste per peli -tahdilla. Buffalo Sabres varasi Brennanin toisen kierroksen ensimmäisenä pelaajana numerolla 31 vuoden 2007 varaustilaisuudessa. 18. huhtikuuta 2009 Brennan teki kolmivuotisen tulokassopimuksen Sabresin kanssa. Ensimmäisen ammattilaiskautensa 2009–2010 Brennan pelasi Buffalon AHL- yhteistyöseura Portland Piratesissa. Ensimmäisen NHL-pelinsä Brennan pelasi 23. marraskuuta 2011 Boston Bruinsia vastaan. Hän teki pelissä myös ensimmäisen maalinsa. 15. maaliskuuta 2013 Brennan kaupattiin Florida Panthersiin vastineeksi viidennen kierroksen varauksesta vuoden 2013 varaustilaisuuteen. 16\. kesäkuuta 2013 Brennan kaupattiin Panthersista Nashville Predatorsiin Bobby Butlerin tilalle. Brennan ei pelannut Predatorsissa otteluakaan ja päätyi vapaaksi agentiksi. 5. heinäkuuta 2013 hän teki yhden vuoden kaksisuuntaisen sopimuksen Toronto Maple Leafsin kanssa. Sopimuksen arvo oli 600 000 dollaria. 4\. heinäkuuta 2014 Brennan teki onnistuneen Toronton farmiseura Marliesissa pelatun kauden jälkeen yksivuotisen sopimuksen New York Islandersin kanssa. Islanders myi Brennanin kuitenkin ennen kauden alkua Chicago Blackhawksiin. Brennan aloitti kauden 2014–2015 Blackhawksin farmiseurassa Rockford IceHogsissa, kunnes Toronto Maple Leafs hankki hänet vaihdossa Spencer Abbottiin. Loppukaudesta Brennan pelasi Maple Leafsissa 6 ottelua ja farmiseura Toronto Marliesissa 19 ottelua. Kauden jälkeen Maple Leafs ja Brennan tekivät vuoden jatkosopimuksen. Brennan oli kaudella 2015–2016 AHL:n kolmanneksi eniten pisteitä tehnyt pelaaja. Hän voitti lisäksi Marliesin sisäisen pistepörssin ja liigan puolustajien pistepörssin. Hän teki 69 ottelussa 68 pistettä, ja hänet palkittiin toistamiseen sarjan parhaalle puolustajalle annettavan Eddie Shore -palkinnon. Kauden aikana Brennan pelasi myös seitsemän ottelua Maple Leafsissa. Kauden jälkeen hän siirtyi Philadelphia Flyersiin, jonka kanssa hän teki monivuotisen sopimuksen. ==Lähteet== == Aiheesta muualla == Luokka:Yhdysvaltalaiset jääkiekkoilijat Luokka:Buffalo Sabresin varaamat pelaajat Luokka:Vuonna 1989 syntyneet Luokka:Elävät henkilöt
Ewa Kopacz

Ewa Bożena Kopacz, syntymänimeltään Ewa Bożena Lis (s. 3. joulukuuta 1956 Skaryszew, Puola) on puolalainen poliitikko, joka toimi maansa pääministerinä syyskuusta 2014 marraskuuhun 2015 ja Kansalaisfoorumi-puolueen puheenjohtajana marraskuusta 2014 tammikuuhun 2016 saakka. Kopacz seurasi molemmissa tehtävissä Donald Tuskia, joka siirtyi Eurooppa-neuvoston puheenjohtajaksi. ==Lähteet== == Aiheesta muualla == Luokka:Puolan pääministerit Luokka:Puolalaiset europarlamentaarikot Luokka:Vuonna 1956 syntyneet Luokka:Elävät henkilöt
Samothráki (kunta)

Samothráki () on Kreikan kylä ja samanniminen kunta (Δήμος Σαμοθράκης, Dímos Samothrákis), joka sijaitsee Évroksen alueyksikössä Itä-Makedonian ja Traakian alueella. Koko kunnan pinta-ala on 178,0 neliökilometriä ja väkiluku 2 859\. Varsinaisen Samothrákin kylän väkiluku on 653 (vuonna 2011). Samothrákin kunta kattaa koko Samothrákin saaren. Sen lisäksi siihen kuuluu Zouráfan eli Ladoxéran saari. == Kunnan osat == Samothrákin kunta muodostuu seuraavista kylä- ja kaupunkiyhdyskunnista ja asutuksista: Kylä, kaupunki tai muu asutus Väkiluku (2011) Alónia 291 Áno Karyótes 22 Áno Meriá 57 Dáfnes 16 Kamariótissa 1 069 Káto Karyótes 41 Katsampás 15 Lákkoma 317 Makryliés 12 Palaiópoli 36 Potamiá 6 Profítis Ilías 189 Samothráki (Chóra) 653 Thérma 106 Xiropótamos 29 Yhteensä: 2 859 == Lähteet == == Aiheesta muualla == * Δήμος Σαμοθράκης . Samothrákin kunnan verkkosivut. *
Ithaka (kunta)

Ithaka ( eli Δήμος Ιθάκης, Dímos Ithákis) on Kreikan kunta, joka sijaitsee Ithakan alueyksikössä Jooniansaarten alueella. Kunnan pinta-ala on 117,8 neliökilometriä ja väkiluku 3 231 (vuonna 2011). Kunnan kuntakeskus on Vathý eli Ithaka. Ithakan kunta käsittää koko Ithakan saaren. Sen lisäksi kuntaan kuuluvat seuraavat pienemmät saaret: Arkoúdi, Átokos, Drakonéra, Karlonísi, Kounéli, Lazaréto, Lygía, Mákri, Oxeía, Pontikós, Prováti, Skartsoumponísi ja Vromónas. Niistä monet kuuluvat Ekhinadien saariryhmään. == Kunnan osat == Ithakan kunta muodostuu seuraavista kylä- ja kaupunkiyhdyskunnista ja asutuksista: Kylä- tai kaupunki­yhdys­kunta Kylä, kaupunki tai muu asutus Väkiluku (2011) Anogí Anogí 39 Moní Katharón (luostari) 1 Exogí Exogí 25 Ithaka Aetós 16 Arkoúdi (saari) 0 Átokos (saari) 0 Drakonéra (saari) 0 Vathý (Ithaka, Itháki) 1 920 Karlonísi (saari) 0 Lazaréto (saari) 0 Mákri (saari) 0 Oxeía (saari) 0 Pontikós (saari) 0 Prováti (saari) 0 Vromónas (saari) 0 Kióni Kióni 182 Léfki Ágios Ioánnis 8 Léfki 36 Perachóri Lygía (saari) 0 Perachóri 343 Platreithiás Fríkes 94 Platreithiás 201 Stavrós Stavrós 366 Yhteensä: 3 231 == Lähteet == == Aiheesta muualla == * Δήμος Ιθάκης. Ithakan kunnan verkkosivut. *
Renat Mamašev

Renat Abdulrašitovitš Mamašev (, s. 31. maaliskuuta 1983 Moskova) on venäläinen jääkiekkoilija, joka pelasi kaudella 2015–2016 KHL-seura HK Sotšissa. Mamašev on pelannut koko uransa Venäjällä. New Jersey Devils kutsui hänet harjoitusleirilleen syksyllä 2014, muttei tehnyt hänen kanssaan sopimusta. ==Lähteet== ==Aiheesta muualla== * * Luokka:Vuonna 1983 syntyneet Luokka:Elävät henkilöt Luokka:Venäläiset jääkiekkoilijat
Lefkas (kunta)

Lefkas (, ; eli Δήμος Λευκάδας, Dímos Lefkádas) on Kreikan kunta, joka sijaitsee Lefkaksen alueyksikössä Jooniansaarten alueella. Kunnan pinta-ala on 335,8 neliökilometriä ja väkiluku 22 652 (vuonna 2011). Kunnan kuntakeskus on Lefkaksen kaupunki. Lefkaksen kunta käsittää koko Lefkaksen saaren. Sen lisäksi kuntaan kuuluvat pienemmät saaret Chelóni, Formíkoula, Kálamos, Kastós, Madourí, Prasonísi ja Prováti, jotka kuuluvat Tilevoḯdes-saariryhmään, sekä Sésoulan saari. Nykyinen Lefkaksen kunta muodostui, kun kunnat Lefkas, Apollónioi, Elloménos, Karyá ja Sfakiótes sekä kyläkunnat Kálamos ja Kastós yhdistyivät vuoden 2011 alussa Kallikrates-suunnitelman mukaisesti. == Kunnan osat == Vuoden 2011 kuntauudistuksesta lähtien Lefkaksen kunta muodostuu seitsemästä kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat: Kunnallis­yksikkö Kylä- tai kaupunki­yhdys­kunta Kylä, kaupunki tai muu asutus Väkiluku (2011) Apollónioi Ágios Ilías Ágios Ilías 125 Ágios Pétros Ágios Pétros 422 Pónti Agíou Pétrou 126 Atháni Ágios Nikólaos Nirás 9 Atháni 204 Chortáta Chortáta 100 Drágano Drágano 65 Panochóri 8 Évgiros Évgiros 57 Sývota 84 Komíli Komíli 40 Kontáraina Kontáraina 168 Marantochóri Marantochóri 330 Nikolís Manási 62 Nikolís 40 Sývros Sývros 379 Vasilikí Vasilikí 395 Vournikás Vournikás 154 Yhteensä: 2 768 Elloménos Charadiátika Álatro 17 Charadiátika 142 Stenó 82 Fternó Fternó 181 Katochóri Desími 1 Katochóri 137 Neochóri Ágios Christóforos 138 Kallithéa 428 Madourí (saari) 0 Neochóri 36 Nydrí Nydrí 971 Ráchi 247 Platýstoma Perigiáli 315 Platýstoma 54 Póros Mikrós Gialós 40 Póros 192 Vafkerí Vafkerí 63 Vlychó Géni 86 Vlychó 440 Yhteensä: 3 570 Kálamos Kálamos Episkopí 42 Kálamos 454 Yhteensä: 496 Karyá Egklouví Ammókampos 19 Egklouví 106 Karyá Karyá 589 Pigadisánoi Pigadisánoi 157 Yhteensä: 871 Kastós Kastós Kastós 80 Yhteensä: 80 Lefkas Ágios Nikítas Ágios Nikítas 108 Aléxandros Aléxandros 22 Kollyváta 6 Nikiána 724 Apólpaina Apólpaina 819 Kalamítsi Kalamítsi 211 Kariótes Kariótes 532 Katoúna Epískopos 103 Katoúna 135 Lygiá 930 Lefkas Frýni 494 Kalligóni 197 Lefkas (Lefkáda) 8 673 Tsoukaládes Kalavrós 22 Tsoukaládes 514 Yhteensä: 13 490 Sfakiótes Asprogerakáta Asprogerakáta 98 Drymónas Drymónas 28 Exántheia Exántheia 170 Kávallos Kávallos 180 Lazaráta Lazaráta 526 Pinakochóri Pinakochóri 214 Spanochóri Spanochóri 161 Yhteensä: 1 377 Yhteensä: 22 652 == Lähteet == == Aiheesta muualla == * Δήμος Λευκάδας. Lefkaksen kunnan verkkosivut. *
A Pair of Silk Stockings

A Pair of Silk Stockings on vuonna 1918 ensi-iltansa saanut Walter Edwardsin ohjaama yhdysvaltalainen mykkä komediaelokuva, jonka pääosissa ovat Constance Talmadge ja Harrison Ford. A Pair of Silk Stockingsin käsikirjoituksen laati Edith M. Kennedy Cyril Harcourtin näytelmän A Pair of Silk Stockingsin (1914) pohjalta. A Pair of Silk Stockings -näytelmää esitettiin Broadwaylla Little Theatressa vuodet 1914-1915, jonka aikana esityksiä kertyi 223 kappaletta. Elokuvan tuottajana oli Lewis J. Selznick, ja elokuvan tuotanto- ja levittäjäyhtiönä oli Select Pictures Corporation. A Pair of Silk Stockings sai Yhdysvaltain ensi-iltansa 20. heinäkuuta vuonna 1918. A Pair of Silk Stockingsin kokonainen kopio on säilynyt nykypäivään asti, ja elokuva on julkaistu sekä VHS:lle että DVD:lle. ==Näyttelijät== ==Lähteet== ==Aiheesta muualla== * * * A Pair of Silk Stockings Silent eran sivuilla * A Pair of Silk Stockings TCM Movie Databasessa Luokka:Vuoden 1918 yhdysvaltalaiset elokuvat Luokka:Yhdysvaltalaiset romanttiset komediat Luokka:Yhdysvaltalaiset mykkäelokuvat Luokka:Yhdysvaltalaiset mustavalkoelokuvat Luokka:Yhdysvaltalaiset näytelmiin perustuvat elokuvat
Zákynthos (kunta)

Zákynthos ( eli Δήμος Ζακύνθου, Dímos Zakýnthou) on Kreikan kunta, joka sijaitsee Zákynthoksen alueyksikössä Jooniansaarten alueella. Kunnan pinta-ala on 407,58 neliökilometriä ja väkiluku 40 759 (vuonna 2011). Kunnan kuntakeskus on Zákynthoksen kaupunki. Zákynthoksen kunta käsittää koko Zákynthoksen saaren. Sen lisäksi kuntaan kuuluvat Strofadien saariryhmän saaret Stamfáni ja Árpyia sekä saaret Ágios Andréas, Ágios Ioánnis, Ágios Nikólaos, Ágios Sóstis, Kalonísi, Korakonísi, Marathonísi ja Mikró Nisí sekä Myzíthresin saaret. Nykyinen Zákynthoksen kunta muodostui, kun Zákynthos, Alykés, Arkádioi, Artemisía, Elátia ja Laganás yhdistyivät vuoden 2011 alussa Kallikrates- suunnitelman mukaisesti. == Kunnan osat == Vuoden 2011 kuntauudistuksesta lähtien Zákynthoksen kunta muodostuu kuudesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat: Kunnallis­yksikkö Kylä- tai kaupunki­yhdys­kunta Kylä, kaupunki tai muu asutus Väkiluku (2011) Alykés Ágios Dimítrios Ágios Dimítrios 531 Drákas 84 Alikanás Alikanás 441 Áno Gerakári Alónia 526 Áno Gerakári 176 Kastélia 7 Kallithéa Kallithéa 238 Katastári Katastári 1 378 Káto Gerakári Káto Gerakári 347 Méso Gerakári Méso Gerakári 227 Psaroú 164 Pigadákia Pigadákia 431 Skoulikádo Skoulikádo 653 Yhteensä: 5 203 Arkádioi Ágios Kírykos Ágios Kírykos 733 Chamouzás 33 Kalipádo Kalipádo 709 Limontaíïka 20 Psaraíika 7 Kypséli Drosiá 92 Kypséli 532 Nerómylos 61 Plános Plános 742 Sarakinádo Sarakinádo 619 Tragáki Tragáki 622 Vanáto Vanáto 1 045 Yhteensä: 5 215 Artemisía Agía Marína Agía Marína 164 Ágioi Pántes Ágioi Pántes 339 Ágios Léon Ágios Léon 393 Fteríni 7 Fiolítis Fiolítis 223 Galáro Galáro 278 Gýri Gýri 34 Koilioménos Koilioménos 391 Lagkadákia Lagkadákia 357 Lagópodo Lagópodo 483 Loúcha Loúcha 46 Machairádo Machairádo 941 Romíri Romíri 605 Vougiáto Melinádo 45 Vougiáto 306 Yhteensä: 4 612 Elátia Anafonítria Ágios Ioánnis (saari) 0 Anafonítria 248 Áno Volímes Agía Thékli 36 Áno Volímes 262 Mikró Nisí 38 Skinária 63 Éxo Chóra Éxo Chóra 128 Kampí 59 Maríes Maríes 296 Orthoniés Koróni 10 Orthoniés 222 Volímes Ágios Andréas (saari) 0 Ágios Nikólaos 30 Askós 31 Eliés 26 Koríthi 48 Varvára 30 Volímes 406 Yhteensä: 1 933 Laganás Agalás Agalás 323 Ái Giánnis 8 Ámpelos 2 Stimiés 9 Kalamáki Kalamáki 890 Margaraíika 303 Pefkákia 0 Kerí Apeláti 35 Kerí 469 Límni Keríou 253 Marathiás 31 Lithakiá Lithakiá 1 307 Mouzáki Mouzáki 1 702 Pantokrátoras Laganás 729 Pantokrátoras 925 Yhteensä: 6 986 Zákynthos Ampelókipoi Ampelókipoi 1 606 Kalpáki 324 Argási Argási 639 Kallitéros 627 Bocháli Akrotíri 155 Bocháli 876 Kydóni 112 Gaïtáni Gaïtáni 1 899 Vasilikós Ágios Ioánnis 8 Áno Vasilikós 280 Kalonísi (saari) 0 Vasilikós 285 Xirokástello 226 Zákynthos Moní Strofádon (luostari) 1 Zákynthos 9 772 Yhteensä: 16 810 Yhteensä: 40 759 == Lähteet == == Aiheesta muualla == * Δήμος Ζακύνθου. Zákynthoksen kunnan verkkosivut. *
Haverön kirkko

thumb|300px|Haverön kirkko Haverön kirkko () on Ruotsissa Ången kunnassa sijaitseva kirkkorakennus. Kirkko on rakennettu vuoden 1850 tienoilla samalle paikalle, jossa aikaisempi kivikirkko sijaitsi. Vanhasta kirkosta on osia nykyisessä sakaristossa. Samalla paikalla on sijainnut kirkko jo 1200-luvulla ja se on vanhin dokumentoitu kirkon paikka Norrlandissa. Päätös kirkon rakentamisesta tehtiin vuonna 1835. Piirrokset teki Theodor Engberg 1842 ja Kaarle XIV Juhana hyväksyi ne samana vuonna. Valmiina rakennus oli 1850 ja käyttöön se vihittiin 14. maaliskuuta 1852. Kirkossa oleva puuveistos arkkienkeli Mikaelin taistelusta lohikäärmettä vastaan on tehty Kölnisä vuoden 1200 tienoilla ja se on luultavasti vanhin säilynyt Mikaelin kuva Ruotsissa. Marmorisen kastemaljan kirkkoon lahjoitti vuonna 1923 silloinen kirkkoherra P. J. Söderberg. == Lähteet == * Borgsjö-Haverö församling: Haverö kyrka == Aiheesta muualla == Luokka:Västernorrlandin läänin kirkot Luokka:Ången kunta Luokka:Ruotsin kivikirkot Luokka:Kirkot Härnösandin hiippakunnassa
Rauha Knuuttila

Rauha Katri Knuuttila (o.s. Hippi, 1. marraskuuta 1924 Nurmo – 14. toukokuuta 2014 Ilmajoki)Ilmajoen seurakunta, Ilmajoen hautausmaa, vanha puoli, Rauha Katri Hermannintytär Knuuttila, hauta kirkon pääovelta lähtevän pääkäytävän vieressä oikeakätisesti, viimeinen lohko, viitattu 2021-07-04 oli suomalainen maatilan emäntä ja näytelmäkirjailija. Näytelmien lisäksi Knuuttila kirjoitti pakinoita muun muassa Ilkkaan, Maaseudun Tulevaisuuteen ja Kotilieteen sekä Ilmajoki-lehteen. Rauha Knuuttila hoiti Väinö-miehensä kanssa lypsykarjatilaa Ilmajoen Munakassa. Vuonna 1974 Rauha Knuuttila valittiin Mainos-TV:n taitokilpailussa vuoden perheenemännäksi. == Näytelmiä == * Ote arjesta, kuunnelma, ilmestynyt teoksessa Kansan äänet : suomalaisia kansankuunnelmia ; toim. Outi Nyytäjä. Yleisradio - Otava 1973 * Ei tapeta Peltokulmaa, 1983 (myös radiokuunnelmana 1982) * Emännättömät farmit, komedia, 1983 * Esimerkkikylä, komedia, 1984 * Ote arjesta, 1984 * Siirtolohkare, 1987 * Tapahtui kanttiinissa, komedia, 1990 * Puhemiehen paita, komedia, 1990 * Tosi kuin vesi, 2-näytöksinen laulunäytelmä, 1992 * Tulkaa minun tyköni, kirkkonäytelmä, 1992 * Kotikoski, 1994 == Lähteet == * * * === Viitteet === Luokka:Suomalaiset näytelmäkirjailijat Luokka:Vuonna 1924 syntyneet Luokka:Vuonna 2014 kuolleet
Paha paikka

Paha paikka () on Gillian Flynnin kirjoittama romaani, joka julkaistiin vuonna 2009. Suomeksi teos ilmestyi Maria Lyytisen kääntämänä vuonna 2014. Romaaniin perustuva elokuva Dark Places sai ensi-iltansa vuonna 2015. == Juoni == Romaanin tapahtumat sijoittuvat Kansasiin. Romaanin päähenkilö on Libby Day, jonka äiti ja kaksi siskoa murhattiin hänen ollessaan 7-vuotias. Pakoon päässeen Libbyn todistuksen ansiosta hänen veljensä Ben tuomittiin teosta. 25 vuoden jälkeen murhista kiinnostunut salaseura ottaa yhteyttä Libbyyn ja pyytää Libbya auttamaan heitä tutkimaan äitinsä ja siskojensa kuolemaa. Käy ilmi, että tapahtuvat eivät ole välttämättä edenneet niin kuin Libby luuli. == Aiheesta muualla == * Luokka:Vuoden 2009 kirjat Luokka:Yhdysvaltalaiset romaanit
Dark Places

Dark Places voi tarkoittaa ainakin seuraavia: * Paha paikka (Dark Places), Gillian Flynnin romaani vuodelta 2009 ** Dark Places, Flynnin romaaniin perustuva elokuva vuodelta 2015. * Kauhun pesä (Dark Places), brittiläinen kauhuelokuva vuodelta 1973
Flowers in the Dirt

Flowers in the Dirt on Paul McCartneyn kahdeksas studioalbumi. Se julkaistiin 5. kesäkuuta 1989 Parlophone-levymerkillä. Sitä pidettiin McCartneyn vahvana paluuna edellisten studioalbumien kärsittyä heikoista myyntiluvuista. Albumin julkaisun jälkeen McCartney lähti ensimmäiselle maailmankiertueelleen sitten vuosina 1975-76 tehdyn Wings Over the World -kiertueen. Suomessa albumi nousi Suomen virallisen listan sijalle 26. == Kappaleet == A-puoli # # # # # # B-puoli # # # # # # === Bonuskappaleet === CD- ja kasettiversiolla # * The Paul McCartney Collection -kokoelman uudelleenjulkaisuversiolla # * # # == Arvostelut == * Allmusic: Allmusic review * Los Angeles Times: L.A. Times * Rolling Stone: Rolling Stone == Lähteet == Luokka:Paul McCartneyn albumit Luokka:Vuoden 1989 albumit